**CSANÁDPALOTA VÁROSI ÖNKORMÁNYZAT**

**KÉPVISELŐ-TESTÜLETÉNEK**

**7/2019. (II.16.)**

**önkormányzati rendelete**

**a települési támogatásokról szóló 20/2018. (IX. 27.) sz. önkormányzati rendelet módosításáról**

**Záradék:**

A rendelet megalkotásának napja: 2019. február 15.

A rendelet kihirdetésének napja: 2019. február 16.

A rendelet hatálybalépésének napja: 2019. február 17.

Csanádpalota Városi Önkormányzat Képviselő-testülete a szociális igazgatásról és szociális ellátásról szóló 1993. évi III. törvény 132. § (4) bekezdés g) pontjában kapott felhatalmazás alapján a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. a) pontjában meghatározott feladatkörében eljárva a következőket rendeli el:

1. **§**

A települési támogatásokról szóló 20/2018. (IX. 27.) számú önkormányzati rendelet (továbbiakban: Rendelet) 10. § (1) bekezdésében az évente legfeljebb két alkalommal szöveg helyébe „félévente egy alkalommal” szöveg kerül.

**2. §**

A Rendelet 14. § helyébe a következő szöveg lép:

(1) Tűzifa támogatás állapítható meg az önkormányzat saját tűzifa kerete terhére annak a kérelmezőnek, akinek

a) háztartásában az egy főre jutó havi jövedelem nem haladja meg az öregségi nyugdíj mindenkori legkisebb összegének 250 %-át,

b) egyszemélyes háztartás esetében az öregségi nyugdíj mindenkori legkisebb összegének 300 %-át.

(2) Háztartásonként legfeljebb 1 m3 tűzifa biztosítható, melynek kiszállításáról a támogatott gondoskodik.

(3) Nem állapítható meg tűzifa támogatás annak a kérelmezőnek, aki tárgyévben szociális tűzifa támogatásban részesült.

(4) A tűzifa támogatás iránti kérelem évente egy alkalommal, a fűtési idényben, október 15. és április 15. napja között nyújtható be.

**3. §**

A Rendelet 21. §-a törlésre kerül.

**4. §**

A Rendelet 21/A. §-a törlésre kerül.

**5. §**

A Rendelet 21/B. §-a törlésre kerül.

**Záró rendelkezések**

**6. §**

(1) A rendelet a kihirdetést követő napon lép hatályba.

(2) A rendelet kihirdetéséről a helyben szokásos módon a jegyző gondoskodik.

Csanádpalota, 2019. február 15.

Nyergesné Kovács Erzsébet Kakuja-Simon Helga

polgármester igazgatási csoportvezető

jegyző jogkörében eljárva

***Záradék:***

Hirdetőtáblán történő kifüggesztéssel közzétéve.

Csanádpalota, 2019. február 16.

Kakuja-Simon Helga

igazgatási csoportvezető

jegyző jogkörében eljárva